வாசல்ல செக்கிருந்த எடத்துக்கு மேல ஒரு ஓலக் கொட்டாயி போட்டு மத்தியான வெய்யிலு நேரத்துல குளுக்குளுன்னு தான் இருக்கும். அந்த லைனு ஊட்டுல எல்லாருக்குமே அந்த எடம் தான் வம்பு தும்பு வதந்தி பேசறதுக்கு எல்லாம் வசதிப்பட்ட எடம். தனியா யாரும் அங்க மாவாட்டிப் பாத்ததே இல்ல. புள்ள‌ குட்டி புருச‌ம்மார‌ எல்லாம் அனுப்பி வ‌ச்சுட்டு யாராவ‌து ரெண்டு மூணு ஊட்டுக்கார‌ங்க‌ சேந்து தான் வேல‌ செய்வாங்க. ஆனா மத்தவங்க மாதிரி இல்லாம பேங்க் வீட்டுல மட்டும் அதிகமா வெளிய வர மாட்டாங்க. பள்ளிக்கூடத்துக்குப் போறப்போ மட்டும் பசங்க புள்ளைங்க எல்லாம் சேந்துக்குவாங்க.